戲贈楊伯時
作者：張鎡
朝代：宋

paragraphs: 楊侯相逢復見寒梅開，鬢色不带濃霜來。
君居山縣適近我先壟，夜半應望靈氣勃鬰纏崔嵬。
去年竹寺傾樽罍，官來急救老眼饑。
西樞相公喜人物，搜材剔抉英雄窟。
蒼松腴硬久陰崖，此亦鶡冠寧肯忽。
近聞一飯蒙異恩，快劄好闕休馳奔，我詩安得達相門。
春風後日自東起，太歲無緣只桃李。